Í dag er ár frá því að Bára Halldórsdóttir , eða Marvin eins og við fyrst þekktum hana , settist á Klaustur bar í miðbæ Reykjavíkur til að slaka á , en heyrði svo sex þingmenn ræða um samstarfsfólk sitt , einstaka persónur og fjölda þjóðfélagshópa á niðrandi hátt . Báru ofbauð svo að hún tók samtal þingmannanna upp og sendi upptökuna síðar á fjölmiðla . Restina þekkja flestir . Allt frá þessum örlagaríka degi hefur líf Báru að miklu leyti snúist um þennan viðburð , en í dag , þegar ár er liðið , vill Bára færa umræðuna frá sér og yfir til þolenda umræðunnar sem fór fram á Klaustur bar og í kjölfarið en síðar í dag fer fram málþingið „ Klausturgate – ári síðar “ í húsnæði Decode . Fréttablaðið hitti Báru og ræddi við hana um árið sem er liðið og afleiðingar samtals Miðflokks-manna , upptöku hennar og allt þar á milli . „ Við erum með það hér á Íslandi , eins og annars staðar , að það er hjólað í þann sem kemur með skilaboðin . Hve mikið er gert af því til að fæla fólk frá því að tala ekki , veit ég ekki , en Katrín [ innsk. blm . Jakobsdóttir , forsætisráðherra ] var að leggja fram ný lög þar sem er fjallað um þetta . Það þarf að vera klárt þegar fólk kemur fram með eitthvað sem snertir almannahagsmuni hvernig þetta á að vera . Því þetta hefur verið rosalegt áreiti , “ segir Bára Halldórsdóttir , í samtali við Fréttablaðið . Bæði hefur áreitið komið fram á netinu með skilaboðum sem þeim eru send , auk þess sem henni hefur verið sendur póstur heim til sín , með ógeðfelldum skilaboðum og myndum . Spurð hvort hún telji að málið hefði farið á svona flug ef að „ Marvin “ hefði ekki stigið fram segist Bára alls ekki viss . „ En það er mjög góð taktík til að dreifa athyglinni frá því sem að málið snýst um , “ segir Bára . Caroline Hunt-Matthes , heimsþekktur uppljóstrari , ásamt Báru Halldórsdóttur . Caroline talar á málþinginu síðar í dag . Fréttablaðið / Ernir Þekkt taktík til að dreifa athygli Á málþinginu í dag er fjöldi fyrirlesara og meðal þeirra er Caroline Hunt-Matthes , heimsþekktur uppljóstrari sem var rekin frá Alþjóðaflóttamannastofnuninni ( UNHCR ) árið 2003 eftir að hún kallaði eftir því að rannsókn færi fram á nauðgun hjálparstarfsmanns á flóttamanni frá Srí Lanka . „ Caroline talar um að þetta sé alltaf gert , að farið sé í þann sem segir frá til að dreifa athygli frá því sem að málið snýst um . Það á að fæla fólk frá því að segja frá , “ segir Bára . Sem er það sem Miðflokkurinn hefur verið að gera ? „ Þau hafa verið í mjög mikilli vinsældarpólitík og það var lögð rosalega mikil vinna í það að taka frá mér alla orku á þessu ári . Ég hef ekki mikið talað um það því ég hef viljað beina athygli að málefninu , “ segir Bára . En hefur þetta einhverju breytt ? Þau sitja öll enn á þingi ? „ Já , það er einmitt málið . Við búum í landi sem er efst á öllum listum hvað varðar jafnrétti en mér finnst ekkert hafa verið gert fyrir þær þingkonur sem enn þurfa að sitja með þeim á þingi . Bæði konur sem lentu beint í umtali og konur sem lentu ekki í umfjöllun , en þetta reif upp með þeim sár , “ segir Bára . Hún segir það eina helstu ástæðuna fyrir því að hún hafi ákveðið að skipuleggja málþingið . „ Það verður að tryggja að þetta gerist ekki aftur . Málþingið er hugsað þannig að þau fái að tala sem var talað um og vakni af þessari óþægindatilfinningu að horfa upp á hvort annað , “ segir Bára . Sitja öll enn á þingi Hún segir að þrátt fyrir að margt hafi gerst frá því að hún tók samtal þingmannanna upp þá hafi það ekki endilega skilað sér í miklum afleiðingum fyrir þau . „ Þau sitja öll enn á þingi , eru komin aftur í sömu , ef ekki betri stöður . Ofurkurteisin á þingi hefur gert þeim það kleift og þeir haga sér eins og flóðhestar í svaði og þingið bakkar bara á meðan , finnst manni . Það er mjög furðuleg upplifun að horfa á það að allur sá „ mekanismi “ sem á að vernda þingstarfsmenn , eins og siðanefnd , það bakkar allt saman undan þessu , “ segir Bára . Hún talar um það þegar Bergþór Ólason , einn Klausturs-þingmanna , var í haust kjörinn formaður umhverfis - og samgöngunefndar en hann vék til hliðar sem formaður nefndarinnar í febrúar á þessu ári . „ Hann komst aftur í nefndarformennsku , ekki af því að hann var kosinn þangað , heldur af því að það segir enginn nei . Það segja allir að þau sitji hjá . Hefði ekki verið hægt að fá einhvern annan hjá Miðflokknum sem var ekki búinn að halda jafn þvílíkar ræður um samstarfskonur sínar ? , “ spyr Bára . Hún furðar sig á því að þingmennirnir sex sitji enn sem fastast og á velgengni flokksins . Hún segir að hún hefði viljað sjá skýrari viðbrögð á þinginu og að málið hefði haft meiri afleiðingar fyrir þingmennina . Hún segir að sem dæmi hafi verið fjallað um það á nýlegri #metoo ráðstefnu sem haldin var hér landi að á þingi Sameinuðu þjóðanna fái fólk ekki að sinna formennsku eða öðrum slíkum embættisverkum í um tvö ár hafi það áreitt eða orðið uppvíst að slæmri hegðun sem brýtur á reglum . Bára ber einnig saman mál Ágústs Ólafar , þingmanns Samfylkingarinnar , við mál þingmannanna sex í Miðflokknum . En það kom upp á svipuðum tíma . „ Þetta var leiðindamál en það var farið með það í gegnum þingflokkinn , hann tók viðurlögum og fór í meðferð . Hann gerði ótrúlega marga hluti . Það gerir verknaðinn ekkert betri eða það að verkum að hann sé betri maður , en það var gengið í málið og fólki sýnt að tekið væri á því , “ segir Bára . Klausturþingmennirnir sex : Sigmundur Davíð Gunnlaugsson , Bergþór Ólason , Gunnar Bragi Sveinsson , Karl Gauti Hjaltason , Anna Kolbrún Árnadóttir og Ólafur Ísleifsson . Áreitt á netinu og fær skilaboð heim Bára hefur orðið fyrir miklu áreiti eftir að hún steig fram , bæði á netinu og í raunheimi . Hún segir að þrátt fyrir að lengra hafi liðið hafi áreitið ekki minnkað . Bára segir að áreitið vegna málsins hafi verið mikið , bæði fyrir hana og fjölskyldu hennar . Allt frá því í janúar og þar til að úrskurður persónuverndar kom út í maí hafi áreitið verið rosalegt . Hún hafi farið að spyrja sig „ hvað nú “ í hvert skipti sem henni barst nýr póstur frá lögfræðingnum sínum . Hún hafi þurft að fara víða til að svara fyrirspurnum og fundum en hafi ekki séð að þingmennirnir sex hafi þurft að sinna málinu eins . „ Hvernig ég hafi vogað mér , einhver öryrkjakerling út í bæ að ota mínum tota . Það er alveg sama hver ég er eða hvað ég hef fram að bjóða . Það er efast um fötlunina mína og svo eru allskonar furðulegheit í kringum kynhneigð mína og fjölskylduna . “ „ Um daginn þegar við hófum söfnun fyrir málskostnaðinum þá fékk ég hrúgu af ógeðslegum skilaboðum og skjáskotum sem fólk var að senda mér . Mér leið á tímabili eins og þetta væri skipulagt , það var svo mikið og alltaf ólíkir reikningar . Ég er með skóflurnar af svona skilaboðum . Þar er ekki talað fallega um konur að öryrkja , samkynhneigða eða hinsegin fólk . Opinberlega hlýtur fólk að smitast af því hvernig er talað um það á þingi . Maður sér það annars staðar að orðræða almennings endurspeglast af því ef að þingmenn leyfa sér að tala svona . Það myndast leyfi til að tala svona , “ segir Bára . „ Enda varð ég veik . Konan mín missti mikið úr vinnu og við erum stórskuldugar eftir þetta ár . Andlega hefur þetta tekið ofboðslega mikið á mig . Ég tek ábyrgð á þessu , en ég tel samt ekki eðlileg viðbrögðin sem ég þarf að sitja undir . Það er eins í þessu og svo mörgu öðru , að einstaklingurinn , sem hefur minnst bolmagn til að takast á við það , er dreginn áfram endalaust og ekkert talað um málefnið á meðan , “ segir Bára . Mál Báru var tekið fyrir á ýmsum dómstigum , þar á meðal héraðsdómi . Fréttablaðið / Sigtryggur Ari Afleiðingarnar miklar fyrir öryrkja Hún segir það eitt og sér rannsóknarefni hvernig fólk leyfir sér að tala um öryrkja á Íslandi . „ Hvernig ég hafi vogað mér , einhver öryrkjakerling út í bæ að ota mínum tota . Það er alveg sama hver ég er eða hvað ég hef fram að bjóða . Það er efast um fötlunina mína og svo eru allskonar furðulegheit í kringum kynhneigð mína og fjölskylduna . Og svo þessar blessuðu samsæriskenningar . Ég veit ekki hvaða flokk ég átti ekki að hafa verið í sambandi við því auðvitað gat ég ekki , stakur kvenmaður hafa tekið þetta sjálf upp og svo spilað þetta fyrir einhvern , “ segir Bára og bætir við : „ Umræðan batnaði kannski tímabundið þegar fólk var í samstöðu til að byrja með . En svo fer það fólk bara í sitt daglega líf og það sem eftir eru háværu raddirnar sem halda áfram . Haturðsorðræða gagnvart veiku fólki og öryrkjum og einhvers konar afneitun á því að Ísland sé ríki þar sem að til eru öryrkjar , þá eru allar þessar athugasemdir eins og það eigi ekki að styðja fólk sem er veikt . “ „ Eigum við ekki að ræða það sem eftir situr . Það er heilt ár liðið þar sem konurnar sem var rætt um sitja enn á sama stað í samvinnu við menn sem að viku , að orði til . Ég er þeirrar skoðunar að það þurfi að taka þetta mál og kryfja það , ekki út frá því hvort að einhver hafi mátt taka einhvern upp , heldur út frá því hvar réttur þeirra sem talað var um er , “ segir Bára . Hún segir að margri hafi , eftir að hún steig fram , gert ráð fyrir því að hún ætti við andleg veikindi að stríða , en ekki líkamleg . „ Sem er enn stærri glæpur á Íslandi , því það er svona „ gervi “ og ósýnileg örorka og ég veit alveg að það hefur stóran þátt í því hvernig fólk lítur á mig , að ég er misveik . Ég er kannski með 20 starfsorku og fólk mig sér bara í því , því það getur verið villandi . “ segir Bára . Hún segir að því núna , þegar búið er að draga mál hennar í gegnum öll möguleg dómstig , þá telji hún tímabært að umræðan fari að snúast um málefnið sjálft og þá orðræðu sem viðhöfð var á Klaustur bar þann 20. nóvember fyrir ári síðan . Bara „ eitthvað fyllerírraus “ ? „ Eigum við ekki að ræða það sem eftir situr . Það er heilt ár liðið þar sem konurnar sem var rætt um sitja enn á sama stað í samvinnu við menn sem að viku , að orði til . Ég er þeirrar skoðunar að það þurfi að taka þetta mál og kryfja það , ekki út frá því hvort að einhver hafi mátt taka einhvern upp , heldur út frá því hver réttur þeirra sem talað var um er , “ segir Bára og bætir við : „ Ég veit að það er mjög mikið af jákvæðum stuðningi og mikið af fólki er sammála mér . En svo situr hluti Íslendinga í kommentakerfinu og heldur því í hreinskilni fram að Íslendingar séu sáttir við niðurstöðu málsins og hafi fundist þetta bara „ eitthvað fyllerírraus “ . Það var ein af athugasemdunum sem ég sá og það kveikti í mér tvöfaldan eld að halda málþingið . Því ég er viss um að það er ekki rétt , að fólk sé sátt við niðurstöðuna , “ segir Bára . „ Þegar aðrir tala um málið , þá er ég með athyglissýki “ Bára segir að allt frá því að málið kom fyrst upp og hún steig fram hafi hún ítrekað verið sökuð athyglissýki . „ Meira að segja þegar aðrir tala um málið , þá er ég með athyglissýki . En það er ekki athyglissýki þegar Sigmundur talar um það eða í þeim að senda bréf eftir bréf til að reyna að fá viðbrögð frá mér , “ segir Bára Bára segir að það algengan misskilning að hún hafi breyst við Klausturmálið og hafi á einhvern hátt farið að sækja meira í athygli . Hún hafi einfaldlega alltaf verið eins , en nú taki bara fleiri eftir því sem hún er að gera . „ Athyglin sem hefur beinst að mér , hefur beinst að mér út af réttindamálum . Út af því að ég er rödd fólks sem er að baki mér . Ekki út af mínum hæfileikum eða hvort ég sé skemmtileg . Það er fólk sem fær athygli fyrir minna , en einhverra hluta vegna er það ekki leyfilegt fyrir svona litlar öryrkjakonur . En það er allt í lagi fyrir áhrifavalda að vekja athygli á 70 mismunandi þvottaefnistegundum eða vera sætur í bikiní , það er í lagi , “ segir Bára og bætir við : „ Ég hef verið í mannréttindabaráttu í fimm eða sex ár . Ég hef sent út greinar . Ég fékk engin komment um athyglissýki fyrr en kom að þessu máli . Ég breytti engu í minni hegðun . Ég hef lengi verið virkur meðlimur í PEPP , Tabú og búin að taka átt í ráðstefnunni Truflandi tilvist og fleiru slíku . Það eru til greinar eftir mig mörg ár aftur í tímann , en það bara vill svo til að núna hringir nafnið mitt einhverjum bjöllum hjá fólki . Ég hef ekkert breytt minni hegðun , það eru bara fleiri sem sjá það núna . Það er ekki athyglissýki að leita réttinda fyrir sinn hóp , “ segir Bára . Steingrímur J. Sigfússon , forseti Alþingis , bað þjóðina afsökunar . „ Ég vil biðja starfsfólk okkar , konur , fatlaða , hinsegin fólk og þjóðina alla , afsökunar , “ sagði Steingrímur . Fréttablaðið / Anton Brink Málþingið opið öllum Hún segir að málþingið sé opið og það verði pallborðsumræður sem hver sem er geti tekið þátt í . Svo verði hægt að stofna til umræðu á samfélagsmiðlum undir myllumerkjunum #miðflokksmálið , #klausturgaterevisited #notinmyparliament Einnig , ef fólk hefur sérstakar skoðanir á málinu , en vill ekki koma fram undir nafni þá er hægt að senda það inn á netfangið Klaust [ email protected]il.com Þá vill Bára að lokum vekja athygli á undirskriftalista sem hún stofnaði til á island.is um „ Miðflokksmálið “ eins og hún vill að það sé núna kallað . Þar er krafist breytinga á starfsumhverfi þingsins og að Alþingi setji og standi við reglugerðir og aðgerðaáætlanir sem eigi að veita vernd gegn hvers kyns ofbeldi eða kúgun gegn starfsmönnum . Hægt er að kynna sér það betur og skrifa undir hér .